શાહે કોંગ્રેસને પ્રશ્ન કર્યો હતો કે, તમે ગુજરાતમાં કયા મુદ્દા પર ચૂંટણી લડવા માંગો છો તે સ્પષ્ટ કરો? કોંગ્રેસની નીતિ જ્ઞાતિ-જાતિ વચ્ચે સંઘર્ષ કરાવવાની છે, ગુજરાતને અશાંતિની આગમાં હોમવાની છે, કરફ્યુગ્રસ્ત ગુજરાત બનાવવાની છે. ભાજપા કોંગ્રેસના મનસુબા પાર પાડવા દેશે નહી. ગુજરાતની ૬.૫ કરોડ જનતાજનાર્દનના અમારા પર આશીર્વાદ છે, આ જનતા અમારા મા-બાપ છે, ભગવાન છે. કોંગ્રેસ વડાપ્રધાન નરેન્દ્રભાઇ મોદીને બદનામ કરવાના કારસાઓ રચે છે. આપણા ગુજરાતના ગૌરવને હણવાનો પ્રયાસ કરે છે. સાડા ત્રણ દાયકાના પોતાના શાસનનો હિસાબ આપતા નથી અને સાડા ત્રણ વર્ષનો હિસાબ માંગે છે.